Source: http://www.ziarulderoman.ro/csm-roman-noua-meciuri-fara-victorie-in-fata-campioanei-csm-bucuresti/
Timestamp: 2020-08-13 02:15:32+00:00

Document:
CSM Roman, nouă meciuri fără victorie în fața campioanei CSM București – Ziarul de Roman
Ziarul de Roman 14/09/2017 16:08	0
Miercuri seară, 13 septembrie, CSM Roman a pierdut în fața campioanei CSM București, în ultimul meci al etapei a doua a Ligii Naționale de handbal feminin, disputat în Capitală, în Sala Rapid, de la ora 19.
După ce CSM București conducea la pauză cu 16-10, partida s-a încheiat cu 32-19 în favoarea campioanei. A fost cea mai mare diferență de scor înregistrată în cele nouă partide directe disputate din toamna lui 2014 încoace – cele șapte meciuri din campionat, plus finala Cupei României și Supercupa din 2016. Ultimul succes al echipei din Roman în faţa CSM Bucureşti datează din februarie 2014, pe teren propriu, 27-20, înainte ca formația din Capitală să devină multinaționala care avea să câștige Liga Campionilor în 2016.
Pentru CSM București au mai marcat: Hagman – 6 goluri, Niombla – 5, Neagu – 4, Manea – 3, Kurtovic – 2, Mehmedovic – 2, Bazaliu – 2, Jorgensen – 2, Udriștioiu – 2, Frafjord – 2, Curea – 1, Gullden – 1. Pentru CSM Roman au înscris: Popa – 6, Ana Maria Simion – 6, Anca Polocoșer – 3, De Sousa – 2, Stoleru – 1, Iovănescu – 1.
Etapa viitoare, CSM Roman va întâlni, pe teren propriu, Danubius Galați, sâmbătă, 16 septembrie, de la ora 11.
Foto: Facebook / CSM București
Video: Telekom Sport
http://i0.1616.ro/media/541/2981/36257/17205969/2/rezumat-csm-bucuresti-roman.mp4
HCM ROMAN, LA ZECE SECUNDE DE SURPRIZA CAMPIONATULUI
Drumul dintre Săbăoani şi Mirceşti este reabilitat

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM